Pembelian impulsif

Dalam kajian tingkah laku pengguna, pembelian impulsif merujuk kepada keputusan yang tidak dirancang oleh pengguna untuk membeli suatu barang atau perkhidmatan yang dibuat sejurus sebelum pembelian. Penemuan penyelidikan menunjukkan bahawa emosi, perasaan dan sikap membeli memainkan peranan penting dalam pembelian sebegini, dan digalakkan lagi apabila melihat produk atau terdedah kepada pesanan promosi yang diolah dengan baik.

Sejarah 
Takrifan asal "pembelian impulsif" ialah sebarang pembelian tak terancang yang hadir daripada Consumer Buying Habits Study oleh DuPont yang berlaku dari 1948 hingga 1965. Takrifan ini kemudian dikemas kini, merujuk kepada keinginan ketara yang dirasai seseorang apabila ingin membeli sesuatu barangan pada saat itu, lazimnya menyebabkan hilang keserasian kognitif dalam pengguna. Dengan ini, tumpuan takrifan istilah ini dialihkan daripada barangan kepada pengguna. Daripada ini, diketahui bahawa pembelian impulsif berlaku disebabkan oleh tindakan pemuasan nafsu diri sebagai saingan terhadap rasional dan kawalan diri. Peningkatan pembelian impulsif juga dikaitkan dengan perkembangan materialisme yang menyebabkan pengguna melakukan pembelian yang tidak dirancang.

Huraian psikologi 
Pembelian impulsif mengganggu struktur perancangan keputusan dalam minda seseorang. Turutan kewarasan tindakan pengguna digantikan saat pemuasan diri yang tak rasional. Barangan impulsif juga cenderung menarik emosi para pengguna, dengan sesetengah barang yang dibeli dalam hal ini tidak bersifat berguna atau perlu bagi para pengguna. Dalam hal ini, perancangan bajet serta pengambilan sedikit masa sebelum membeli ialah langkah-langkah yang diguna pakai dalam mengelakkan pembelian impulsif.

Rujukan 

Tingkah laku pengguna